b'\n_START_ARTICLE_\nPrin\xc8\x9besa Margareta a Prusiei\n_START_SECTION_\nPrimii ani\n_START_PARAGRAPH_\nPrin\xc8\x9besa Margareta a Prusiei a fost cel mai mic copil din cei opt ai \xc3\xaemp\xc4\x83ratului Frederic al III-lea al Germaniei, atunci mo\xc8\x99tenitor al Imperiului german \xc8\x99i al so\xc8\x9biei sale, Prin\xc8\x9besa Victoria a Regatului Unit, fiica cea mare a reginei Victoria. N\xc4\x83scut\xc4\x83 la 22 aprilie 1872 la Palatul Nou, re\xc8\x99edin\xc8\x9ba familiei Hohenzollern din Potsdam, \xc3\xaen momentul \xc3\xaen care a fost botezat\xc4\x83, capul ei era acoperit cu un p\xc4\x83r scurt dob\xc3\xa2ndind porecla de "Mossy"._NEWLINE_Na\xc8\x99ii ei au fost \xc3\xaemp\xc4\x83ratul Pedro al II-lea al Braziliei \xc8\x99i Margareta de Savoia, prin\xc8\x9besa mo\xc8\x99tenitoare a Italiei. A fost numit\xc4\x83 Margarethe Beatrice Feodora._NEWLINE_Prin\xc8\x9besa Margareta a crescut \xc3\xaempreun\xc4\x83 cu surorile ei Prin\xc8\x9besa Victoria \xc8\x99i Prin\xc8\x9besa Sofia. Margareta a fost profund ata\xc8\x99at\xc4\x83 de p\xc4\x83rin\xc8\x9bii ei, form\xc3\xa2nd un grup antagonist fa\xc8\x9b\xc4\x83 de cel al fratelui ei mai mare Wilhelm al II-lea al Germaniei, Prin\xc8\x9besa Charlotte \xc8\x99i Prin\xc8\x9bul Heinrich. Ea a r\xc4\x83mas apropiat\xc4\x83 de mama ei \xc8\x99i dup\xc4\x83 decesul tat\xc4\x83lui._NEWLINE_Margareta a fost considerat\xc4\x83 cea mai popular\xc4\x83 dintre surorile kaiserului Wilhelm al II-lea, ea men\xc8\x9bin\xc3\xa2nd rela\xc8\x9bii bune cu cei mai mul\xc8\x9bi membri ai familiei. A fost veri\xc8\x99oara primar\xc4\x83 a regelui George al V-lea al Regatului Unit, a \xc3\xaemp\xc4\x83r\xc4\x83tesei Alexandra a Rusiei, to\xc8\x9bi fiind nepo\xc8\x9bi ai reginei Victoria.\n_START_SECTION_\nC\xc4\x83s\xc4\x83torie\n_START_PARAGRAPH_\nPrin\xc8\x9besa Margareta a fost atras\xc4\x83 de Prin\xc8\x9bul Maximilian de Baden. Dup\xc4\x83 ce el nu a r\xc4\x83spuns afec\xc8\x9biunii ei, Margareta \xc8\x99i-a mutat aten\xc8\x9bia c\xc4\x83tre prietenul lui Max, Prin\xc8\x9bul Frederic Carol de Hesse, viitorul \xc8\x99ef al dinastiei Hesse-Kassel \xc8\x99i viitorul rege ales al Finlandei. _NEWLINE_Cei doi s-au c\xc4\x83s\xc4\x83torit la 25 ianuarie 1893 la Stadtschloss \xc3\xaen Berlin la aniversarea c\xc4\x83s\xc4\x83toriei p\xc4\x83rin\xc8\x9bilor ei. Mariajul a fost foarte fericit. Dup\xc4\x83 nunt\xc4\x83 cuplul a locuit la castelul Rumpenheim \xc3\xaens\xc4\x83 \xc3\xaen 1901, dup\xc4\x83 decesul mamei sale, Prin\xc8\x9besa Margareta a mo\xc8\x99tenit Schloss Friedrichshof \xc8\x99i cuplul s-a instalat acolo. \xc3\x8en acea epoc\xc4\x83 era ceva extrem de neconven\xc8\x9bional pentru un so\xc8\x9b s\xc4\x83 locuiasc\xc4\x83 \xc3\xaen casa so\xc8\x9biei sale. _NEWLINE_\xc3\x8en timpul Primului R\xc4\x83zboi Mondial, prin\xc8\x9besa Margareta \xc8\x99i-a pierdut doi fii Friedrich Wilhelm \xc8\x99i Maximilian, ambii \xc3\xaen lupt\xc4\x83. Prin\xc8\x9bul Friedrich Wilhelm a murit la 12 septembrie 1916 \xc3\xaen Rom\xc3\xa2nia iar Prin\xc8\x9bul Maximilian \xc3\xaen octombrie 1914 \xc3\xaen Fran\xc8\x9ba._NEWLINE_Ceilal\xc8\x9bi doi fii Filip \xc8\x99i Christoph au \xc3\xaembr\xc4\x83\xc8\x9bi\xc8\x99at nazismul sper\xc3\xa2nd c\xc4\x83 \xc3\xaentr-o zi Hitler va restaura monarhia german\xc4\x83. Filip s-a c\xc4\x83s\xc4\x83torit cu prin\xc8\x9besa Mafalda, fiica regelui Victor Emmanuel al III-lea al Italiei. Datorit\xc4\x83 rela\xc8\x9biilor sale str\xc3\xa2nse cu regele Italiei, Filip a fost numit \xc3\xaen 1939 \xc3\xaen echipa personal\xc4\x83 a lui Hitler, deoarece el  putea fi un util canal de comunica\xc8\x9bii \xc3\xaentre Germania nazist\xc4\x83 \xc8\x99i Italia fascist\xc4\x83. C\xc3\xa2nd a realizat realitatea nazismului, a \xc3\xaencercat s\xc4\x83 demisioneze dar nu a putut. S-a folosit de pozi\xc8\x9bia sa \xc8\x99i de banii s\xc4\x83i pentru a oferi pa\xc8\x99apoarte evreilor \xc8\x99i pentru a-i ajuta s\xc4\x83 scape \xc3\xaen Olanda._NEWLINE_C\xc3\xa2nd regele Italiei Italiei s-a \xc3\xaentors \xc3\xaempotriva Germaniei, \xc3\xaen 1943, Filip a fost arestat \xc8\x99i \xc3\xaenchis \xc3\xaentr-un lag\xc4\x83r de prizonieri politici, \xc3\xaen timp ce so\xc8\x9bia sa a fost trimis\xc4\x83 la Buchenwald, unde a murit din cauza unei hemoragii cauzat\xc4\x83 de amputarea bra\xc8\x9bului. _NEWLINE_Cel de-al cincilea fiu, Christoph, a fost un sus\xc8\x9bin\xc4\x83tor fervent al efortului de r\xc4\x83zboi german, dar dup\xc4\x83 b\xc4\x83t\xc4\x83lia de la Stalingrad, el a devenit frustrat de limit\xc4\x83rile rolul s\xc4\x83u \xc3\xaen acest conflict \xc8\x99i a devenit tot mai critic fa\xc8\x9b\xc4\x83 de conducerea german\xc4\x83. Regimul nazist s-a \xc3\xaentors \xc3\xaempotriva familiei sale iar el \xc3\xae\xc8\x99i f\xc4\x83cuse planul s\xc4\x83 p\xc4\x83r\xc4\x83seasc\xc4\x83 partidul nazist c\xc3\xa2md, \xc3\xaen 1943, a murit \xc3\xaentr-un accident de avion._NEWLINE_De asemenea, Prin\xc8\x9besa Margareta \xc8\x99i-a mai pierdut \xc8\x99i o nor\xc4\x83 \xc3\xaen timpul r\xc4\x83zboiului. So\xc8\x9bia fiului ei cel mic Wolfgang, Prin\xc8\x9besa Maria Alexandra, c\xc3\xa2nd ea \xc8\x99i alte \xc8\x99apte femei au fost ucise de o bomb\xc4\x83 la Frankfurt la 29\xe2\x80\x9330 ianuarie 1944._NEWLINE_Prin\xc8\x9besa Margareta a avut ani dificili \xc8\x99i dup\xc4\x83 1945; ei au fost agrava\xc8\x9bi de furtul bijuteriilor de familie de la Schloss Friedrichshof \xc3\xaen noiembrie 1945, pagub\xc4\x83 evaluat\xc4\x83 la peste 2 milioane de lire sterline. \xc3\x8en 1951 familia a recuperat doar 10% din ceea ce li se furase._NEWLINE_Prin\xc8\x9besa Margareta, ultimul copil \xc3\xaen via\xc8\x9b\xc4\x83 a \xc3\xaemp\xc4\x83ratului Frederic al III-lea, a murit la Kronberg la 22 ianuarie 1954, la 22 de ani dup\xc4\x83 so\xc8\x9bul ei \xc8\x99i la exact 53 de ani, \xc3\xaen aceea\xc8\x99i zi cu bunica ei matern\xc4\x83 regina Victoria. Avea 81 de ani.'